গবেষণার সময় ল্যাবে বিস্ফোরণ! ঝলসে মৃত্যু অধ্যাপক

ওয়েব ডেস্ক: দুর্গাপুর NIT-তে ঘটে গেলে হাড়হিম করা ঘটনা। গবেষণার সময় ল্যাবে ঘটল বিস্ফোরণ (Blast)! আর তাতেই গুরুতর আহত হন এনআইটির এক অধ্যাপক। জানা যাচ্ছে, তিনি সেই সময় ল্যাবে উপস্থিত ছিলেন।

ল্যাবে বিস্ফোরণের পর গুরতর আহত অবস্থায় চিকিৎসককে ভর্তি করা হয় হাসপাতালে। কিন্তু সোমবার চিকিৎসাধীন অবস্থায় মৃত্যু হল তাঁর।

আরও পড়ুন: কলকাতায় ফের ভয়াবহ আগুন!

মৃত অধ্যাপকের নাম ইন্দ্রজিৎ বসাক। তিনি দুর্গাপুর এনআইটির মেকানিক্যাল ইঞ্জিনিয়ারিং বিভাগের অধ্যাপক ছিলেন। ল্যাবে বিস্ফোরণের দিন তাঁর শরীরের অধিকাংশ অংশ পুড়ে যায় বলে খবর। দিল্লির এক হাসপাতালে চলছিল তাঁর চিকিৎসা। আর সেখানেই সোমবার মৃত্যু হল তাঁর।

তবে সেদিন ল্যাবে বিস্ফোরণের ঘটনায় গুরুতর আহত হন এক ছাত্রও।

উল্লেখ্য, ল্যাবে বিস্ফোরণের ঘটনা ঘটে বাঙালি নববর্ষ, পয়লা বৈশাখের দিন। প্রয়াত অধ্যাপক ইন্দ্রজিৎ বসাক, কেমিক্যাল ইঞ্জিনিয়ারিং বিভাগের পড়ুয়াদের নিয়ে থার্মিট ওয়েল্ডিংয়ের গবেষণার কাজ করছিলেন। আর তখনই বিস্ফোরণ ঘটে ল্যাবে। তাতেই আধ্যাপক-সহ এক ছাত্র গুরুতর আহত হন। তড়িঘড়ি তাঁদের দুজনকেই উদ্ধার করে ভর্তি করা হয় দুর্গাপুরের গান্ধী মোড়ের বেসরকারি হাসপাতালে।

হাসপাতালে থেকে ছাত্রর অবস্থার উন্নতি হলেও , শিক্ষকের অবস্থার অবনতি হলে তাঁকে অ্যাম্বুল্যান্সে করে দিল্লির সফদরজং হাসপাতালে নিয়ে যাওয়া হয়। তবে সেখানেও হলনা শেষ রক্ষা। আজ সকালে মৃত্যু হল তাঁর।

দেখুন অন্য খবর